Il-kabinett se jkun magħmul minn 17-il Ministru u tmien Segretarji Parlamentari. Chris Fearne jibqa' Ministru għas-Saħħa u Deputat PM Il-Prim Ministru Robert Abela ħabbar il-kabinett il-ġdid li se jkun qed jieħu l-ġurament illum fit-3:30pm. Il-kabinett se jkun magħmul minn 17-il ministru u tmien Segretarji Parlamentari. Mill-kabinett l-antik, baqgħu barra Chris Cardona, Joe Mizzi u Anthony Agius Decelis. Dawn huma l-ismijiet tal-Ministri l-ġodda: Dawn huma s-Segretarji Parlamentari fil-Kabinett il-ġdid: X'bidliet jirrifletti dan il-kabinett? Filwaqt li żamm diversi ministeri, il-Prim Ministru Robert Abela tella' fuq livell ministerjali l-akkomodazzjoni soċjali, il-wirt nazzjonali, il-protezzjoni tal-konsumatur u d-drittijiet tal-annimali. Il-Ġustizzja u l-Governanza kif ukoll l-Ambjent u l-Ippjanar ġew ikkonsolidati f’ministeru wieħed filwaqt li l-Infurzar tal-Liġi ngħata responsabbiltà ministerjali flimkien mal-Intern u s-Sigurtà Nazzjonali. L-oqsma Ewropej u barranin ingħaqdu f’dekasteru wieħed sabiex pajjiżna jimplimenta b’mod iktar effettiv il-ħidma tiegħu barra minn Malta.